Document ID: 31989L0520

Direktiva Komisije
z dne 6. septembra 1989
o spremembi Priloge k Direktivi Sveta 82/471/EGS o nekaterih proizvodih, ki se uporabljajo v prehrani živali
(89/520/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 82/471/EGS z dne 30. junija 1982 o nekaterih proizvodih, ki se uporabljajo v prehrani živali [1], kakor je bila nazadnje spremenjena z Direktivo Komisije 84/443/EGS [2] in zlasti člena 6 Direktive,
ker Direktiva 82/471/EGS predvideva redno spreminjanje Priloge k tej direktivi zaradi razvoja znanstvenega ali tehničnega znanja;
ker je študija novega proizvoda iz skupine aminokislin pokazala, da ta proizvod izpolnjuje zahteve Direktive 82/471/EGS; ker je torej treba dovoliti uporabo tega proizvoda v prehrani živali pod nekaterimi pogoji;
ker je bilo ugotovljeno, da je treba spremeniti značilnosti sestave in posebne določbe, določene v Prilogi za "hidroksi-analoge aminokislin";
ker so ukrepi, predvideni s to direktivo, v skladu z mnenjem Stalnega odbora za krmo,
SPREJELA NASLEDNJO DIREKTIVO:
Člen 1
Priloga k Direktivi 82/471/EGS se spremeni v skladu s Prilogo k navedeni direktivi.
Člen 2
Države članice sprejmejo zakone in druge predpise, potrebne za uskladitev s to direktivo, najpozneje do 31. decembra 1990.
Predpisi, sprejeti na podlagi prvega odstavka, vsebujejo sklic na to direktivo.
O tem takoj obvestijo Komisijo.
Člen 3
Ta direktiva je naslovljena na države članice.
V Bruslju, 6. septembra 1989

Labels: 7
1
16
6